CELEX: 62017CA0713
Language: hu
Date: 2018-11-21 00:00:00
Title: C-713/17. sz. ügy: A Bíróság (harmadik tanács) 2018. november 21-i ítélete (a Landesverwaltungsgericht Oberösterreich [Ausztria] előzetes döntéshozatal iránti kérelme) – Ahmad Shah Ayubi kontra Bezirkshauptmannschaft Linz-Land (Előzetes döntéshozatal – 2011/95/EU irányelv – A nemzetközi védelem tartalmára vonatkozó szabályok – Menekült jogállás – 29. cikk – Szociális védelem – Eltérő bánásmód – Ideiglenes tartózkodási joggal rendelkező menekültek)

21.1.2019   
            
            
               HU
            
            
               Az Európai Unió Hivatalos Lapja
            
            
               C 25/13
            
         
      A Bíróság (harmadik tanács) 2018. november 21-i ítélete (a Landesverwaltungsgericht Oberösterreich [Ausztria] előzetes döntéshozatal iránti kérelme) – Ahmad Shah Ayubi kontra Bezirkshauptmannschaft Linz-Land
      (C-713/17. sz. ügy) (1)
      
      ((Előzetes döntéshozatal - 2011/95/EU irányelv - A nemzetközi védelem tartalmára vonatkozó szabályok - Menekült jogállás - 29. cikk - Szociális védelem - Eltérő bánásmód - Ideiglenes tartózkodási joggal rendelkező menekültek))
      (2019/C 25/16)
      Az eljárás nyelve: német
      
         A kérdést előterjesztő bíróság
      
      Landesverwaltungsgericht Oberösterreich
      
         Az alapeljárás felei
      
      
         Felperes: Ahmad Shah Ayubi
      
         Alperes: Bezirkshauptmannschaft Linz-Land
      
         Rendelkező rész
      
      
                  1)
               
               
                  A harmadik országbeli állampolgárok és hontalan személyek nemzetközi védelemre jogosultként való elismerésére, az egységes menekült- vagy kiegészítő védelmet biztosító jogállásra, valamint a nyújtott védelem tartalmára vonatkozó szabályokról szóló, 2011. december 13-i 2011/95/EU európai parlamenti és tanácsi irányelv 29. cikkét úgy kell értelmezni, hogy azzal ellentétes az alapeljárásban szereplőhöz hasonló olyan nemzeti szabályozás, amelynek előírása szerint a valamely tagállamban ideiglenes tartózkodási joggal rendelkező menekültek számára nyújtott szociális ellátás összege alacsonyabb, mint az ugyanezen tagállam saját állampolgárai vagy az említett tagállamban huzamos tartózkodási joggal rendelkező menekültek számára nyújtott összeg.
               
            
                  2)
               
               
                  A menekült személy hivatkozhat a nemzeti bíróságok előtt az alapügyben szereplőhöz hasonló szabályozásnak a 2011/95 irányelv 29. cikke (1) bekezdésével való összeegyeztethetetlenségére annak érdekében, hogy mellőzzék a jogosultságainak az e szabályozással való korlátozását.
               
            
         (1)  HL C 123., 2018.4.9.